CELEX: 22006D0041
Language: lt
Date: 1141948800000
Title: 2006 m. kovo 10 d.  EEE jungtinio komiteto sprendimas Nr. 41/2006, iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis

1.6.2006   
            
            
               LT
            
            
               Europos Sąjungos oficialusis leidinys
            
            
               L 147/64
            
         EEE JUNGTINIO KOMITETO SPRENDIMAS
   
   Nr. 41/2006
   2006 m. kovo 10 d.
   iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais protokolu, patikslinančiu Europos ekonominės erdvės susitarimą (toliau – Susitarimas), ypač į jo 86 ir 98 straipsnius,
   kadangi:
   
               (1)
            
            
               Susitarimo 31 protokolas buvo iš dalies pakeistas 2005 m. liepos 8 d. EEE jungtinio komiteto sprendimu Nr. 107/2005 (1).
            
         
               (2)
            
            
               Tikslinga išplėsti Susitarimo Susitariančių Šalių bendradarbiavimą tam, kad jis apimtų 2004 m. balandžio 21 d. Europos Parlamento ir Tarybos sprendimą 2004/387/EB dėl suderinto paneuropinių e. valdžios paslaugų teikimo valstybės valdymo institucijoms, verslo subjektams ir piliečiams (IDABC) (2).
            
         
               (3)
            
            
               Siekiant šio tikslo, Susitarimo 31 protokolas turėtų būti iš dalies pakeistas taip, kad būtų sudarytos sąlygos glaudžiau bendradarbiauti nuo 2006 m. sausio 1 d.,
            
         NUSPRENDĖ:
   1 straipsnis
   Susitarimo 31 protokolas keičiamas taip, kaip nurodyta šio sprendimo priede.
   2 straipsnis
   Šis sprendimas įsigalioja kitą dieną po paskutinio pranešimo perdavimo EEE jungtiniam komitetui pagal Susitarimo 103 straipsnio 1 dalį (3).
   Jis taikomas nuo 2006 m. sausio 1 d.
   3 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje, 2006 m. kovo 10 d.
      
         
            EEE jungtinio komiteto vardu
         
         
            Pirmininkas
         
         R. WRIGHT
         
      
   
   
      (1)  OL L 306, 2005 11 24, p. 45.
   
      (2)  OL L 144, 2004 4 30, p. 65. Ištaisyta redakcija OL L 181, 2004 5 18, p. 25.
   
      (3)  Konstituciniai reikalavimai nurodyti.
   
      PRIEDAS
      Susitarimo 31 protokolo 17 straipsnis (Telematinis keitimasis duomenimis tarp administracijų (IDA)) keičiamas taip:
      
                  a)
               
               
                  antraštė pakeičiama taip:
                  „Telematinis keitimasis duomenimis“;
               
            
                  b)
               
               
                  1 dalies tekstas pakeičiamas taip:
                  „1.   ELPA valstybės nuo 1997 m. sausio 1 d. dalyvauja Bendrijos programų veikloje ir projektuose, numatytuose 5 dalies a punkte, remdamosi darbo programa, pateikiama šio protokolo 3 priedėlyje; nuo 2006 m. sausio 1 d. jos dalyvauja Bendrijos programų veikloje ir projektuose, numatytuose 5 dalies b punkte, kai šiais projektais ir veikla paremiamas kitoks Susitariančių Šalių bendradarbiavimas.“;
               
            
                  c)
               
               
                  2 dalyje žodis „programa“ pakeičiamas žodžiu „programos“, o žodžių junginys „4 dalis“ pakeičiamas žodžių junginiu „5 dalis“;
               
            
                  d)
               
               
                  3 dalyje žodžių junginys „4 dalis“ pakeičiamas žodžių junginiu „5 dalies a punktas“;
               
            
                  e)
               
               
                  po 3 dalies įterpiama ši dalis:
                  „4.   Nuo bendradarbiavimo, apie kurį kalbama 5 dalies b punkte, pradžios ELPA valstybės, neturėdamos balso teisės, visokeriopai dalyvauja EEE svarbiose Paneuropinių e. valdžios paslaugų komiteto (PEGSCO), kuris padeda Europos Komisijai įgyvendinti, tvarkyti ir plėtoti tą programą, dalyse, jei sprendžiami EEE svarbių programos projekto dalių klausimai.“;
               
            
                  f)
               
               
                  4 dalis tampa 5 dalimi;
               
            
                  g)
               
               
                  5 dalyje prieš pirmą įtrauką įterpiamas šis punktas:
                  
                              „a)
                           
                           
                              atsižvelgiant į dalyvavimą nuo 1997 m. sausio 1 d.:“;
                           
                        
            
                  h)
               
               
                  5 dalies pabaigoje įterpiamas šis punktas:
                  
                              „b)
                           
                           
                              atsižvelgiant į dalyvavimą nuo 2006 m. sausio 1 d.:
                              
                                          —
                                       
                                       
                                          
                                             32004 D 0387: 2004 m. balandžio 21 d. Europos Parlamento ir Tarybos sprendimas 2004/387/EB dėl suderinto paneuropinių e. valdžios paslaugų teikimo valstybės valdymo institucijoms, verslo subjektams ir piliečiams (IDABC). (OL L 144, 2004 4 30, p. 65 su ištaisymais, padarytais OL L 181, 2004 5 18, p. 25).“.